Oppsirkulering er en viktig del av sirkulær økonomi. Det skilles fra andre former for gjenbruk eller ombruk, selv om også disse kan bidra til å forlenge gjenstandens levetid: Vanlig gjenbruk: En gjenstand overtas av en ny bruker, men til samme formål som før, f.eks. brukte klær, panteflasker eller biler. Nedsirkulering: En gjenstand ombrukes til et annet formål, men slik at verdien faller, som hvis en gammel PC tas ut av vanlig bruk og anvendes til bokstøtte, eller hvis en utrangert jernbanevogn brukes til hønsehus. Oppgradering, f.eks. hvis en PC utstyres med mer minne eller større harddisk, eller hvis en jernbanelinje elektrifiseres.